钦定古今图书集成/明伦汇编/氏族典/第029卷 > 《凌迪知万姓统谱》 > 崇大年
## 钦定古今图书集成/明伦汇编/氏族典/第029卷 > 《凌迪知万姓统谱》 > 崇大年

按《吴县志》：大年字静之，庆历六年进士，历知青田县，
徙知浦城县。旧设两栈，民以事追去，无轻重悉置栈
中。大年曰：“此以牛马吾民。”悉命撤去。以疾丐分司，授
承议郎，骑都尉，赐绯鱼袋，致仕归，卒年八十二。乡人
谓大年仕而知止，贫而忘忧，凛然有古高士之风，因
谥康靖先生。